text: Weekenden? Leverpostej-vejr!
  15 februar 2013 kl. 07.26
  Vinterferien slutter med gråt, klamt og trist vejr - omend temperaturen stiger lidt.
  Weekend-vejret er ikke noget at skrive om. Det gør vi så alligevel:
  Det bliver gråt og trælst.
  - Det hele er gået lidt i stå, fordi der næsten ikke er nogen vind. Derfor bliver skyerne hængende, hvor de er, og det bliver gråt både idag, lørdag og frem til søndag eftermiddag, siger Thyge Rasmussen, vagthavende meteorolog ved DMI, til Ritzau.
  Det bliver lidt mindre koldt, med temperaturer på et par få plusgrader.
  I næste uge bliver det igen frostvejr.
  